ועדת הכספים, כנסת 18, פרוטוקול מספר 843, 2011-08-03 10:30

משה גפני: אני פותח את ישיבת ועדת הכספים.

משה גפני: על סדר היום שינויים בתקציב לשנת 2011.

משה גפני: פנייה מספר 218 - העברה לרזרבה.

משה גפני: אנחנו מצביעים.

משה גפני: ה צ ב ע ה פנייה מספר 218 – אושרה פה אחד פניות מספר 249 עד 253 – משרד ראש הממשלה דנו בהן אתמול.

משה גפני: אנחנו מצביעים.

משה גפני: ה צ ב ע ה פניות מספר 249 עד 253 – אושרו פה אחד פנייה מספר 291 - הסכם קואליציוני של ישראל ביתנו להוזיל את השידור לגמלאים.

משה גפני: פטור מאגרת לגמלאים על פי הסכם קואליציוני עם ישראל ביתנו.

משה גפני: אנחנו מצביעים.

משה גפני: ה צ ב ע ה פנייה מספר 291 – אושרה פה אחד פניות מספר 335 עד 341 - רשות הטבע והגנים.

משה גפני: קיבלנו אתמול הסבר.

משה גפני: אנחנו מצביעים.

משה גפני: ה צ ב ע ה פניות מספר 335 עד 341 – אושרו פה אחד פניות מספר 369 ו-370 - פעילות המדען הראשי.

גאלב מג'אדלה: זה לשבוע הבא.

משה גפני: כן, זה לשבוע הבא.

משה גפני: פניות מספר 371 ו-372 –

גאלב מג'אדלה: המדען הראשי יכול לחכות.

גאלב מג'אדלה: יש לו הרבה רזרבות.

משה גפני: פניות מספר 376 עד 377 ו-379 – מפעלי ים המלח.

משה גפני: בוררות.

משה גפני: אנחנו מצביעים.

משה גפני: ה צ ב ע ה פניות מספר 376 עד 377 ו-379 – אושרו פה אחד פנייה מספר 380 - משרד הפנים, לשכת התכנון המחוזית.

משה גפני: צריך לאשר להם.

משה גפני: אנחנו מצביעים.

משה גפני: ה צ ב ע ה פנייה מספר 380 – אושרה פה אחד פנייה מספר 381 – הפיתוח ביד בנימין, יישובי הקבע.

משה גפני: אנחנו מצביעים.

משה גפני: ה צ ב ע ה פנייה מספר 381 – אושרה פה אחד פנייה מספר 387 –

טמיר כהן: זה המיזם המשותף עם הג'וינט.

טמיר כהן: אגף מעונות יום.

משה גפני: כן.

משה גפני: אנחנו מצביעים.

משה גפני: ה צ ב ע ה פנייה מספר 387 – אושרה פה אחד

גאלב מג'אדלה: רשות להסדרת התיישבות בדואים בנגב לא הביאה לנו כל נתונים.

משה גפני: על מה?

גאלב מג'אדלה: בפנייה 381, הסדרת הרשות לבדואים בנגב.

גאלב מג'אדלה: הם לא הביאו לנו נתונים.

משה גפני: מה ביקשנו מהם?

גאלב מג'אדלה: ביקשנו נתונים.

טמיר כהן: לא התבקש.

משה גפני: צריך לומר מה.

משה גפני: אנחנו נבקש מהם.

משה גפני: מחר יש לנו עוד פניות.

גאלב מג'אדלה: הרפרנטים הציגו את זה.

משה גפני: אבל אנחנו לא יודעים על מה.

גאלב מג'אדלה: אנחנו שאלנו אותם עןל מה.

משה גפני: אנחנו נבקש את הנתונים.

משה גפני: תגיד לטמיר מה לשאול אותם ונקבל את הנתונים.

טמיר כהן: אנחנו נטפל בזה.

גאלב מג'אדלה: אני מתייחס לפנייה מספר 381.

משה גפני: פניות מספר 388 ו-389 – טיפול בעולים, תוכנית חומש לעולי אתיופיה.

משה גפני: אנחנו מצביעים.

משה גפני: ה צ ב ע ה פניות מספר 388 ו-389- אושרו פה אחד פניות מספר 390 ו-391 –

טמיר כהן: ממשל זמין.

טמיר כהן: זה לא הוזמן אתמול.

טמיר כהן: הרפרנט כאן.

משה גפני: רגע.

משה גפני: תכף נחזור אליך.

משה גפני: פניות מספר 392 ו-393 – זק"א אנחנו מצביעים.

משה גפני: ה צ ב ע ה פניות מספר 392 ו-393 – אושרו פה אחד פניות מספר 394 ו-395 – מתקן המתנה למסתננים בגבול מצרים.

משה גפני: אנחנו מצביעים.

משה גפני: ה צ ב ע ה פניות מספר 394 ו-395 – אושרו פה אחד פניות מספר 396, 398 עד 400 – זה הסכם קואליציוני עם יהדות התורה.

משה גפני: בהסכם קואליציוני עם יהדות התורה מכניסים עוד 16 סעיפים.

משה גפני: אנחנו מצביעים.

משה גפני: ה צ ב ע ה פניות מספר 396, 398 עד 400 – אושרו פה אחד שי חרמש הצביע בעד.

שי חרמש: מספיק אתה כועס עלי במליאה.

שי חרמש: אני לא מאמין בזה.

משה גפני: היית יכול להימנע, אבל להצביע נגד?

שי חרמש: אתה יודע מה זאת אמונה?

משה גפני: ודאי אני יודע.

משה גפני: פנייה מספר 397 – התחבורה המטרופולינים בבאר שבע ובתל אביב.

משה גפני: אנחנו מצביעים.

משה גפני: ה צ ב ע ה פנייה מספר 397 – אושרה פה אחד פניות מספר 404 עד 411 - פיתוח יישובי הדרוזים והצ'רקסים.

גאלב מג'אדלה: זה ראש הממשלה.

גאלב מג'אדלה: זה יכול לחכות.

משה גפני: לא, לא יחכה.

משה גפני: מה פתאום?

גאלב מג'אדלה: אני עושה על זה רביזיה.

משה גפני: לא, אתה לא עושה רביזיה.

משה גפני: אתה איש חכם.

גאלב מג'אדלה: זה רשום במשרד ראש הממשלה.

משה גפני: זה לא רלוונטי משרד ראש הממשלה.

משה גפני: זה מגלי והבה.

גאלב מג'אדלה: אני מסתכל על הסעיפים.

משה גפני: זה מגלי.

גאלב מג'אדלה: איפה?

גאלב מג'אדלה: תראה לי את מגלי.

משה גפני: סעיף 3.

משה גפני: חלק מהתוכנית של הפיתוח.

משה גפני: אנחנו נלחמים בנושא של הדרוזים ובסוף אתה תעשה את זה.

גאלב מג'אדלה: איפה אתה רואה את הדרוזים?

משה גפני: סעיף 3.

משה גפני: אנחנו מצביעים.

משה גפני: ה צ ב ע ה פניות מספר 404 עד 411 – אושרו פה אחד

גאלב מג'אדלה: זה כסף קטן.

משה גפני: זה חלק מתוכנית כוללת.

משה גפני: אתה יודע איך אנחנו נלחמים על זה שיבוא הכסף הקטן?

גאלב מג'אדלה: אני עושה על זה רביזיה.

משה גפני: לא, אתה לא עושה.

גאלב מג'אדלה: אחריות שלך?

משה גפני: כן.

משה גפני: תאמין לי.

משה גפני: אחריותי.

טמיר כהן: עמוד 46.

משה גפני: פניות מספר 390 ו-391 –

חן לב: הפנייה נועדה לתקצב שלושה פרויקטים שונים בממשל זמין עבור משרדי הממשלה השונים.

משה גפני: סביר לנו מה זה ממשל זמין.

חן לב: אחרי הדיון הארוך שהיה לנו בעניין?

חן לב: בשמחה.

משה גפני: תסביר שוב.

משה גפני: אני לא מבין כלום.

חן לב: בשמחה.

חן לב: ממשל זמין זאת יחידה שפועלת תחת חטיבת הטכנולוגיות באגף החשב הכללי במשרד האוצר.

חן לב: המטרה העיקרית של ממשל זמין והפעילות העיקרית של היחידה היא להקים אתרי אינטרנט עבור כל משרדי הממשלה, לספק שירותי מחשוב עבור משרדי הממשלה, לאפשר להם להעביר מידע ביניהם.

משה גפני: פנה אלי אתמול מישהו וביקש ניהול תקין ברשם העמותות והודיעו לו שביטלו לו את האישור של הניהול התקין בגלל שהוא לא מסכים להעביר את הפרטים באינטרנט.

משה גפני: אין לו אינטרנט בבית.

משה גפני: גם לי אין אינטרנט בבית ולא יהיה.

משה גפני: אני לא רוצה להעביר באינטרנט אלא אני רוצה להעביר רגיל.

משה גפני: אתם מעבירים הכול לממשל זמין.

משה גפני: דרך אגב, שר מיכאל איתן, כשהוא דיבר על העניין הזה, הוא אמר שהוא מצדיק על זה.

משה גפני: דיברתי על זה במליאת הכנסת.

משה גפני: אני לא מדבר על כך שבחקיקה כאן יש אנשים שלא רוצים אינטרנט.

משה גפני: אני מייצג כאן הרבה אנשים, גם באוכלוסייה הערבית.

משה גפני: אני מבקש ממך שתחזור אלינו עם תשובה מה עושים בממשל זמין עם אלה שלא רוצים, כמו שעשינו ברשות המסים.

חן לב: יש לי תשובה לזה.

חן לב: ממשל זמין, מאז הקמתו, פועל תחת הנחת עבודה ומדיניות לפיה משרדי הממשלה לא צריכים לעבוד תחת כפייה של החשב הכללי או של ממשל זמין אם להתחבר לשירותי ממשל זמין או לא.

חן לב: למעשה כל השירותים שממשל זמין מציע, הוא מציע למשרדים שמעוניינים לקבל את השירותים באופן התנדבותי.

חן לב: לעניין רשם העמותות שפועל תחת רשות התאגידים, למיטב ידיעתי במשרד המשפטים, זאת החלטה אוטונומית של משרד המשפטים ולממשל זמן אין יד ורגל בעניין.

מגלי והבה: זאת לא השאלה שלו.

מגלי והבה: איך אתם מבטיחים למי שאין אינטרנט?

משה גפני: לי אין אינטרנט.

משה גפני: אתה כופה עלי?

חן לב: ממשל זמין לא מספק שירות לציבור.

חן לב: ממשל זמין מספק שירות למשרדי הממשלה.

חן לב: אם משרד ממשלתי מעוניין להשתמש בשירותי ממשל זמין כדי לתקשר עם חלק מהציבור שלו, הוא רשאי לעשות את זה.

משה גפני: אני מסכים אתך.

משה גפני: אתה מייצג כאן את הממשלה ואנחנו מייצגים את הכנסת.

משה גפני: אני מתנצל שזרקתי עליך את כל העוולות של הממשלה כי הממשלה גם עושה דברים טובים.

משה גפני: קח את הטוב ואת הרע.

משה גפני: מה שאתה אומר, אתה אומר דבר מאוד פשוט.

משה גפני: ממשל זמין נותן למשרדי הממשלה את השירות של ממשל זמין דרך האינטרנט, למשרד ממשלתי שרוצה ולא כופים על אף אחד.

חן לב: נכון.

משה גפני: תראה מה יקרה.

משה גפני: אנחנו מאשרים את זה, ואנחנו אישרנו את זה גם בעבר.

גאלב מג'אדלה: לא, לא מאשרים.

משה גפני: רגע.

משה גפני: אני מקבל את עמדתך אבל אני מסביר לו מה אני רוצה.

גאלב מג'אדלה: ביום רביעי נאשר.

משה גפני: בסדר.

משה גפני: אני רק רוצה להסביר מה עמדתנו.

משה גפני: כל מה שאמרת זה בסדר, אבל אנחנו רוצים לדעת מה שאנחנו מבקשים כל הזמן.

משה גפני: בינתיים יש תקלות.

משה גפני: עכשיו שמעתי במקרה פנייה מרשם העמותות שפשוט ביטלו לו את זה ודווקא מדובר במוסד גדול ומפורסם כי הוא לא מכניס אינטרנט והוא רוצה להמשיך להעביר את כל הפרטים בכל הנוהל המקובל בדרך בה הוא העביר עד היום.

משה גפני: אני רוצה שתחזור אלינו עם תשובה עד יום רביעי - זה לא אתה אשם בזה ואני לא מאשים אף אחד – איך אנחנו מאבטחים את הציבור הזה, חלקים בציבור, חלק קטן או חלק גדול, לא חשוב כמה, שאין כפייה עליו, שזה כולל גם את רשם העמותות, את משרדי הממשלה ואת כל הגופים שאנחנו הולכים לספק להם עכשיו את התקציב על מנת לקדם את זה.

גאלב מג'אדלה: ולהמציא לאזרח הזה מסמך.

משה גפני: נכון.

משה גפני: עשינו את זה עם רשות המסים כאשר בחוק ההסדרים היה את הנושא של הדיווח המקוון.

משה גפני: הודיע כאן יהודה נסרדישי, ואכן מבצע את זה, שיש עמדות מיוחדות.

משה גפני: בעל מכולת למשל, אתה עכשיו מחייב אותו בדיווח מקוון והוא מרוויח 5,000-6,000 שקלים בחודש ורק כדי להעביר את הדיווח המקוון הוא יצטרך לשלם סכום גדול ולכן הוא רוצה להעביר רגיל.

גאלב מג'אדלה: לשם כך יש מנהל חשבונות.

משה גפני: אבל אין לו מנהל חשבונות.

משה גפני: הוא מכולת קטנה שכונתית.

חן לב: לעמותה יש.

גאלב מג'אדלה: גם לו יש.

משה גפני: בסדר, אבל הסיכום היה שמי שאין ומי שלא רוצה, יש לו עמדות.

גאלב מג'אדלה: לא לחייב אותו.

משה גפני: נכון.

משה גפני: מעמידים לרשותו עמדות וזה פועל.

משה גפני: אני מבקש תשובה על העניין הזה.

משה גפני: יש עוד משהו?

משה גפני: יש רביזיה על החקלאות.

משה גפני: רביזיה שלי, שלך ושל בן ארי.

משה גפני: אני רוצה להצביע נגד הרביזיה כי את בן ארי אני לא מוצא.

משה גפני: אנחנו מצביעים על הרביזיה.

משה גפני: ה צ ב ע ה הרביזיה נפלה

ציון פיניאן: אתה מצביע על כל הרביזיות או כל אחת בנפרד.

משה גפני: לא, על כולן ביחד.

שי חרמש: גפני, לפרוטוקול אני רוצה לדבר בשם ציון פיניאן על נושא הגז באופקים.

שי חרמש: אתמול הייתה ישיבה אצל הממונה על מחוז דרום בבאר-שבע.

שי חרמש: בישיבה הודיע הממונה על מחוז הדרום, אבי הלר, שהם מוכנים לקדם את הדיון כאן ועכשיו ומיד.

שי חרמש: מתברר שיש שלוש תקלות בניגוד למה שאמר כאן השר.

שי חרמש: נתיבי גז העביר לרשות הגז את החומר בפברואר.

שי חרמש: רשות הגז, מפברואר, לא נתנה תגובה.

שי חרמש: נתיבי נגב, שזה הספק השני לאופקים, ספק הצנרת, העביר לרשות הגז את התוכנית בפברואר ורשות הגז עד היום הזה לא נתנה תגובה.

שי חרמש: יש לקונה בחוק.

שי חרמש: מתברר שנתיבי נגב, אלה שמניחים את הצנרת לאופקים, על פי המכרז רשאים להניח צנרת ולא רשאים להניח אביזרים.

שי חרמש: אתם מבינים מה זה להניח צנרת ולא אביזרים?

משה גפני: מה אתה מציע לעשות?

שי חרמש: כרגע אני מוציא מכתב ל בעניין הזה.

שי חרמש: אין שום בעיה בוועדה המחוזית שהיא ערה לעניין אבל הבעיה תקועה כרגע.

משה גפני: אתה מוציא מכתב ומעביר אלינו העתק.

שי חרמש: ודאי.

שי חרמש: ציון, תודה רבה.

משה גפני: תודה רבה.

משה גפני: הישיבה נעולה.